ТАЛДАМАЛЫҚ АНЫҚТАМА
«Ұлытау облысының жұмылдыру дайындығы, аумақтық және азаматтық қорғаныс басқармасы» ММ қызметіндегі сыбайлас жемқорлық тәуекелдеріне ішкі талдау нәтижелері бойынша. 
Талдау мерзімі: 2026 жылғы 20 шілдеден 30 жұмыс күні.
Талдау кезеңі: 2025 жылғы тамыз мен 2026 жылғы шілде.
	
 Орындаушы: «Ұлытау облысының жұмылдыру дайындығы, аумақтық және 
азаматтық қорғаныс басқармасы»

Негіздеме:
2015 жылғы 18 қарашадағы Қазақстан Республикасының «Сыбайлас жемқорлыққа қарсы іс-қимыл туралы» №410-V Заңы, 8-бап, 1-тармақ, 2015 жылғы 23 қарашадағы Қазақстан Республикасының «Мемлекеттік қызмет туралы» № 416-V Заңы, Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес (2016 жылғы 19 қазандағы №12), Қазақстан Республикасының Сыбайлас жемқорлыққа қарсы іс-қимыл агенттігі Төрағасының бұйрығымен бекітілген сыбайлас жемқорлық тәуекелдеріне ішкі талдау жүргізу бойынша әдістемелік ұсынымдармен (Сыбайлас жемқорлыққа қарсы қызмет) 2022 жылғы 30желтоқсандағы №488 бұйрығына, Қазақстан Республикасының «Әкімшілік рәсімдік-процестік кодексі» (ӘРПК) және «Ұлытау облысының жұмылдыру дайындығы, аумақтық және азаматтық қорғаныс басқармасы» ММ 2026 жылғы 21 шілдедегі №23 бұйрығы негізінде «Ұлытау облысының жұмылдыру дайындығы, аумақтық және азаматтық қорғаныс басқармасы» ММ (бұдан әрі – басқарма), қызметінде сыбайлас жемқорлық тәуекелдерін анықтау, олардың пайда болу себептері мен жағдайларын талдау, сондай-ақ оларды жою немесе азайту, тиімді алдын алу шараларын әзірлеу мақсатында келесі бағыттар бойынша жүргізіледі:

-	Басқарманың ұйымдастырушылық құрылымы
-	Құжат айналымы мен бақылау жүйесі
-	Кадр саясаты және персоналды басқару
-	Мемлекеттік сатып алу
	
Сыбайлас жемқорлық тәуекелдерін ішкі талдау обьектісі басқарманың 2 бөлімінің (жұмылдыру жұмысы бөлімі және аумақтық және азаматтық қорғаныс бөлімі) қызметі болып табылады 	
Сыбайлас жемқорлық тәуекелдеріне ішкі талдауды басшының бұйрығымен құрылған жұмыс тобы жүргізді.

Жалпы мәлімет
Басқарма облыс аумағында жұмылдыру дайындығы, аумақтық және азаматтық қорғаныс саласындағы қызметті жүзеге асыратын жергілікті атқарушы орган болып табылады.
Басқарманың штаттық саны – 8 бірлік, 
Оның ішінде: 
– 1 бірлік – басқарма басшысы, 
– 2 бірлік – бөлім басшысы, 
– 5 бірлік – бас маман (2- бос лауазым, 1- бала бағуға демалыс) .

1. Қызметкерлердің жеке істерін зерделеу барысында жақын туыстардың, жұбайлардың бір мекемеде бірге қызмет ету фактілері анықталған жоқ. Сондай-ақ,  мемлекеттік қызметшілерге қатысты қолданыстағы заңнамада белгіленген сыбайлас жемқорлыққа қарсы шектеулер мен тыйымдарды, оның ішінде коммерциялық ұйымдарды сенімгерлік басқаруға беру талаптарын бұзу жағдайлары тіркелмеген.
Сыбайлас жемқорлықтың алдын алу мақсатында басқарма тарапынан мемлекеттік қызметшілермен тұрақты түрде құқықтық түсіндіру жұмыстары жүргізілуде.
Басқарма қызметкерлері Қазақстан Республикасының мемлекеттік қызметшілерінің Әдеп кодексімен (қызметтік этика қағидаларымен) қол қойып таныстырылған.
Мемлекеттік қызметшілердің жеке табыс салығы және мүлік бойынша декларацияларын уақтылы тапсыруы, сондай-ақ мемлекеттік қызметке байланысты заңнамамен белгіленген шектеулерді қабылдауы қамтамасыз етілген.
Мүдделер қақтығысы фактілері анықталған жоқ.
Қазақстан Республикасы Үкіметінің 2001 жылғы 29 тамыздағы №1127 қаулысымен бекітілген мемлекеттік бюджет қаражаты есебінен Қазақстан Республикасы органдары қызметкерлеріне сыйлықақы беру, материалдық көмек көрсету және олардың лауазымдық айлықақыларына үстемеақылар белгілеу қағидаларының (бұдан әрі - қағидалар) 3-тармағына сәйкес сыйлықақы беру шарттары регламенттелген. Барлық сыйлықақылар Ереженің талаптарына сәйкес әкімдіктің және басқарма басшысының құқықтық актілері негізінде жүргізілді. Бұйрықтар, өкімдер, ұсыныстар бар.
	Басқарманың ұйымдастырушылық құрылымында сыбайлас жемқорлық тәуекелдері анықталған жоқ. 
2. Басқарма басшылығы ай сайын құжат айналымы мен бақылауда тұрған тапсырмалардың орындалуына ішкі бақылау жүргізеді. 
Өтініштер бойынша барлық мәліметтер тиісті органдарға уақтылы ұсынылады. Басқармада «е-Otinish»  тұлғалардың өтініштерімен жұмыс істеу жүйесі жұмыс істейді, онда өтініштермен барлық жұмыстар, тиісті іс-шаралар жүргізіледі, сондай-ақ басқарманың өтініштерді қарауы бойынша барлық мәліметтерді қарау және олар бойынша толық мәлімет алу мүмкіндігі бар. 2025 жылдың 01 тамызынан бастап 2026 жылғы 30 маусым аралығында «е-Otinish» арқылы барлығы 19 өтініш түсті, оның қаралғаны – 19.
Өтініш бойынша барлық мәліметтер тиісті органдарға уақытылы ұсынылады. Мерзімдерді, талаптарды бұзу фактілері, қосымша тексеруді талап ететін өтініштердің болуы анықталған жоқ. Басқарма қызметкерлерінің іс-әрекеттеріне сыбайлас жемқорлық фактілері бойынша өтініштер түскен жоқ.  

3. Жүргізілген ішкі талдау барысында кадр саясаты және персоналды басқару саласында заң бұзушылықтар анықталған жоқ.

4. Басқармада барлық сатып алу және МС туралы шарттар жасасу Қазақстан Республикасының 2024 жылғы 1 шілдедегі  № 106-VIII ҚР «Мемлекеттік сатып алу туралы» Заңына және Қазақстан Республикасы Қаржы министрінің 2024 жылғы 9 қазандағы № 687 «Мемлекеттік сатып алуды жүзеге асыру ережесіне» сәйкес, электрондық форматта сатып алудың электрондық порталы «goszakup.gov.kz» арқылы жүзеге асырылады, бұл сатып алуға қатысушылар арасында бәсекелестік қағидатын сақтауға ықпал етеді.
Қорытынды:
Жоғарыда аталған іс-шаралар мен ұсыныстар «Ұлытау облысы жұмылдыру дайындығы, аумақтық және азаматтық қорғаныс басқармасының» қызметіндегі сыбайлас жемқорлық тәуекелдерін азайтуға, ашықтықты арттыруға бағытталған.


Жұмылдыру жұмысы бөлімінің
бас маманы                                                                              М. Торежанов


"Ұлытау облысының жұмылдыру
дайындығы, аумақтық және
азаматтық қорғаныс басқармасы" ММ
басшысы         							         Д.Есенбеков

